|  |
| --- |
| **Notă informativă**la proiectul Ordinului Ministrului Mediului Privind aprobarea cotelor de recoltare pentru sezonul de vânătoare 2024-2025, la unele specii din fauna de interes cinegetic |
| 1. **Denumirea autorului şi, după caz, a participanţilor la elaborarea proiectului**
 |
| Proiectul Ordinului Ministrului Mediului privind aprobarea cotelor de recoltare pentru sezonul de vânătoare 2024-2025, la unele specii din fauna de interes cinegetic a fost elaborat de către Ministerul Mediului . |
| 1. **Condiţiile ce au impus elaborarea proiectului de act normativ şi finalităţile urmărite**
 |
| Proiectul Ordinului ministrului mediului Privind aprobarea cotelor de recoltare pentru sezonul de vânătoare 2024-2025, la unele specii din fauna de interes cinegetic a fost elaborat în conformitate cu art. 7 lit. h), art. 19 alin. (1), art. 23 alin. (2), art. 25 alin. (1), art. 29 alin. (1) și alin. (2) din Legea vânătorii și fondului cinegetic nr. 298/2018; art. 22 alin. (1) lit. a) din Legea regnului animal nr. 439/1995; pct. 19 și pct. 20 din Regulamentul privind criteriile și modul de constituire a fondului cinegetic, pct. 28 din Regulamentul privind normele de protecție a culturilor agricole, fondului forestier și animalelor domestice împotriva cauzării daunelor de fauna de interes cinegetic și modul de reparare a prejudiciului și pct. 3 sbp. 2) din Regulamentul privind vânarea exemplarelor din specii de faună de interes cinegetic și caracteristicile mijloacelor folosite în cadrul vânătorii, aprobate prin Hotărârea Guvernului nr. 254/2021 pentru aprobarea actelor normative cu privire la constituirea și gestionarea Fondului cinegetic național; pct. 9 alin. 11) din Regulamentul cu privire la organizarea și funcționarea Ministerului Mediului, aprobat prin Hotărârea Guvernului nr. 145/2021.  |
| 1. **Principalele prevederi ale proiectului și evidenţierea elementelor noi**
 |
| Proiectul propus aprobă cotele de recoltare acceptabile din punct de vedere al condițiilor și efectivului speciilor de interes cinegetic existent la data evaluărilor efectivelor speciilor de interes cinegetic.Propunerile privind cotele de recoltare prin acțiuni de vânătoare, a speciilor de interes cinegetic, reies din considerentele păstrării efectivului de reproducere a animalelor și rezultă din propunerilor Agenției „Moldsilva” și Societății Vânătorilor și Pescarilor din Republica Moldova (SVPM).În acest sens, rezultatele evaluării de primăvară arată că efectivul total al iepurelui de câmp în primăvara curentă trece de 158 mii exemplare, densitatea medie fiind de 63 exemplare la 1000 ha. Aceste date, în raport cu metodologia de evaluare stabilită, în dependență de condițiile primăverii, prevăd pentru perioada de toamnă o sporire cu circa 35% iar efectivul total al iepurelui de câmp în fondul cinegetic național al republicii se va ridica la circa 211 mii de exemplare, în continuare, cota de recoltare solicitată nu depășește cifra de 20% din sporul efectivului anual al iepurelui de câmp. În perioada aprilie - mai curent a fost efectuată evaluarea efectivului de păsări acva-palustre (gâște, rațe și lișițe), în total au fost înregistrate peste 136 mii de exemplare (124 mii rațe, lișițe și 6900 gâște), spre toamnă efectivul lor poate să treacă de 300 mii din contul sporirii naturale și migrației. În acest sens, se solicită cota de recoltare a 25180 de rate/lișițe și 1450 de gâște, cea ce constituie 9% din efectivul total de toamnă. La același subiect, în perioadă de toamnă migrează numeroase specii de limicole din care se propune extragerea a 620 de sitari de pădure, aceasta fiind o cotă de recoltare absolut nesemnificativă pentru populația europeană a sitarului de pădure, care constituie un număr de aproximativ 12 mln. exemplare. În continuare, propunem o cotă de recoltare a 6900 sturzi (Sturz de iarnă, sturz de vâsc, sturz de vii), sturzii cu un efectiv reproductiv european de peste 25 milioane perechi, sunt semnalați în stoluri mari la pasaj în perioada de toamnă-iarnă la liziera pădurilor, tufărișuri, vii și livezi pe tot teritoriu republicii mult mai concentrați în raioanele centrale din zonele colinare a codrilor. În luna mai 2024, pe câmpurile de cereale şi terenuri nelucrate favorabile cuibăritului (o suprafață de peste 505 mii ha), au fost evaluate, în stocul reproductiv, circa 342 mii de prepelițe cu o densitate de 67 sp./100 ha, fiind puțin mai numeroasă la sud (74 sp./100 ha), la pasaj, în luna septembrie, pe teritoriul republicii, se opresc la hrană și odihnă mai mult de 250 mii prepelițe, ținând cont de evoluția efectivelor populației locale și recoltări prepeliței în ultimii 5 ani propunem, în sezonul de vânătoare 2024-2025, o cotă de 20.000 mii prepelițe cea ce reprezintă circa 2,5 % din efectivul de toamnă a speciei respective. În perioada martie - aprilie a acestui an a fost efectuată evaluarea efectivului de porumbei (turturică, guguștiuc si porumbel gulerat), conform rezultatelor obținute, populația totală de primăvară a porumbeilor a fost de aproximativ 263 de mii exemplare, inclusiv 110 mii exemplare de guguștiuci, circa 54 mii de turturele și peste 98 mii de porumbei gulerați, în toamnă peste teritoriul RM migrează circa 120 mii de porumbei. Astfel, către toamnă, efectivul va depăși cifra de 550 mii exemplare, în acest sens, se propune ca cota de recoltare a acestor păsări, cu stabilirea cotelor pentru fiecare specie menționată în parte, conform anexei să fie de 24.000 cea ce reprezintă circa 4% din efectiv. Conform datelor evaluării efectuate, efectivul de primăvară a fazanului este de 90 mii exemplare, având în vedere condițiile climaterice favorabile de reproducere, către toamna anului curent se prevede o creștere a efectivului numeric peste 153 mii exemplare, popularea suplimentară cu 35 mii de fazani preconizată în perioada iunie iulie va aduce către sezonul de vânătoare, populația fazanului la un număr de peste 180 mii exemplare, în acest sens, propunem cota de recoltarea a 25.950 de fazani, cea ce reprezintă circa 16% din efectiv. Evaluarea efectivului de vulpi după vizuinile lor active s-a efectuat în lunile martie-aprilie și a permis cu mare precizie să se stabilească efectivul numeric în stocul reproductiv a acestui prădător, astfel s-a constatat că numărul de viziune "active" în fondurile de vânătoarei, gestionate de SVPM, trece de 5,8 mii, ținând cont de prognoza creșterii, în toamna acestui an numărul de vulpi poate ajunge peste 30 mii, adică la 10-12 exemplare la 1000 ha, ceea ce este de zece ori mai mare decât numărul optim al acestei specii 1-2 vulpi la 1000 ha și devine o situație excepțională care poate provoca un dezastru ecologic. Cu părere de rău cantitatea de vulpi recoltată anual (7-8 mii ex.) nu este suficientă a aduce la norma ecologică efectivul numeric al acestui prădător, pentru aceasta este necesar de a extrage cel puțin tot sporul anual +25% din efectiv (peste 15 mii exemplare), în acest sens, ca una dintre măsurile eficiente pentru dirijarea numerică a efectivului populației prădătorului spre normele ecologice, se propune vânarea lor fără cotă de recoltare, nelimitat. La fel urmărind dinamica efectivului numeric a șacalului pe parcursul ultimilor ani s-a constatat o creștere anuală a acestui răpitor cu aproximativ 28-30 %, cu o extindere atât spre nordul republicii cât și popularea laterală a biotopurilor favorabile mai distanțate de „coridoarele” de răspândire, circa 489 exemplare de şacali au fost estimați în ecosisteme silvice de luncă, cu un salt anual de peste 34 %, luând în considerare faptul că șacalul prezintă pericol pentru speciile de vânătoare deoarece se hrănește cu rozătoare și păsări acvatice, reducând substanțial efectivul fazanului și speciilor acvatice de interes vânătoresc, poate vâna iepuri și ieduții căpriorului acoperind nișele ecologice a vulpii și cânelui enot, poate ataca și animalele domestice se propune ca vânătoarea la această specie să fie la fel fără stabilirea limitelor de recoltare, nelimitat. |
| 1. **Argumentarea şi gradul compatibilităţii proiectului cu legislaţia comunitară**
 |
| Proiectul propus nu contravine prevederilor legislaţiei comunitare. |
| 1. **Fundamentarea economico–financiară**
 |
| Proiectul nu prevede cheltuieli financiare suplimentare. |
|

|  |
| --- |
| 1. **Avizarea şi consultarea publică a proiectului**
 |

 |
| În scopul respectării prevederilor Legii nr. 239/2008 privind transparența în procesul decizional, proiectul a fost publicat pe pagina web a Ministerului la compartimentul Transparență decizională/proiecte de documente, precum și la adresa www.particip.gov.md.Ulterior, proiectul va fi înaintat pentru aprobare și publicarea ulterioară în Monitorul Oficial al Republicii Moldova, în modul stabilit conform prevederilor actelor normative. |

**Ministrul mediului Sergiu LAZARENCU**